Hei! Olet tervetullut löytöretkelle herätyksiin!
Viime kerralla tarkastelimme horrossaarnaajien toiminnan alkua.
Tässä jaksossa perehdymme tarkemmin Helena Konttisen elämään.
Mitä Helena Konttinen todella opetti ja teki?
Viime jaksossa kerroin jo lyhyesti Helena Konttisen elämästä.
Hänen kauttaan herätettiin voimallisesti 1900-luvun alussa -
erityisesti Kaakkois-Suomen aluetta, -
Karjalan seutuja lähtien Uukuniemeltä -
ja ulottuen myös läntiseen Suomeen, mm. Merikarvian seudulle.
Helenan työtovereina oli jo aiemmin aloittaneita maallikkosaarnaajia, -
keskeisimmin Paavo Sihvonen ja Olli Hälvä.
Syntyi Uukuniemen herätys.
Tuon Helenan elämästä, toiminnasta ja opetuksista esiin niitä seikkoja, -
jotka vahvasti todistavat Helenan olleen työssään -
Herran Jeesuksen kutsumana ja lähettämänä.
Helena Konttisessa oli se erityispiirre, -
että hän toimi sekä profeettana että horrossaarnaajana.
Hän oli myös pidetty sielunhoitaja ja esirukoilija.
Helena tutki ahkerasti Raamattua, lauloi virsiä -
ja vietti paljon aikaa rukouksessa.
Horrostilaan Helena joutui ensimmäistä kertaa 34-vuotiaana.
Horrostilapuheita Helenalla oli sitten seuraavien 11 vuoden ajan.
Hän puhui paikalle kerääntyneille ihmisille -
vahvaa henkilökohtaista parannuksen teon kehotusta, -
ja monia tuli uskoon Helenan kautta.
Helenan kautta tuli paljon myös raamatunselityspuheita.
Hänen rukoillessaan sairaita parantui, ja riivattuja vapautui.
Lisäksi Jumala lähetti Helenan monille saarnamatkoille -
ja tapaamaan yksittäisiä ihmisiä, joista hänelle edeltä kerrottiin -
yliluonnollisella tavalla varsin tarkkaakin tietoa.
Tarkastelkaamme nyt lähemmin Helena Konttisen työtä ja opetusta.
Paras kirjallinen lähde on hänen elämänsä vaiheista -
ja opetuksista koottu kirja Eräs meidän ajan Profeetta -
sekä muutamat muut lähdeteokset kirjoittajina mm. Erkki Leminen -
ja Helenan pojanpoika Lauri Konttinen.
Jatkan siitä, mihin viime jaksossa päätimme.
Helenan kautta tuli varsin syvällistä raamatunopetusta.
Tässä esimerkkinä Jumalan pyhyyttä ja Pyhän Hengen työtä -
avaava selitys kohdasta 2. Moos. 33.
Jokainen lähtee majansa ovelta. Se on synnin elämästä, -
vasta kun on oppinut Herran pyhyyttä tuntemaan -
ja oman mustuutensa tarkoin näkemään.
Niin tarvitsee sinun olla sen Hengen valossa kulkeva, -
ja yksistään Herran Hengen kirkkaus on sinuakin johdattava.
Muuten et voi pysyä itse etkä voi kuljettaa toisia -
Herran tahdon tiellä.
Tärkeää on tuntea koko Raamattu, myös Vanha testamentti.
Ja Helena opettaa: "Jos Mooseksen ja patriarkkain esimerkit -
ja taistelut, niin myös kaikkien Herran pyhäin, -
jotka Vanhan liiton ajassa työtä tekivät Herran tahdossa ja Sanassa, -
eivät ole esikuvanasi johdattamassa tiellä, -
niin eivät ne myöskään ole lohdutuksenasi -
ristin ja kiusausten keskellä.
Tämän maailman sivistyneissä on monta, -
jotka eivät kärsi kuulla eivätkä lukea Mooseksen kirjoja, -
mutta kuitenkin ne sivistyneet kärsivät tehdä samoja syntejä, -
mitä sinne on kirjoitettu. Jos ei heidän likansa ja nokensa -
tästä peilistä heidän kasvojensa eteen kirkastu, -
niin mistä he sydämensä saastaisuuden tuntevat?"
Kun Helena piti kokouksia, -
niin niissä tapahtui väkeviä tilanteita.
Näin kerrotaan kirjassa Eräs meidän ajan Profeetta: -
"Eräs rikos tuli kokouksessa ilmi.
Mies oli taluttanut toisen hevosen suon keskelle, -
sitonut puuhun kiinni ja jättänyt siihen.
Vasta, kun korpit rupesivat siellä käymään, se löydettiin.
Ei kukaan tiennyt, kuka oli ilkityön tekijä.
Selityspuheessa sanoin, että tässä suojassa on sen työn tehnyt mies.
Nimeä ei ilmoitettu. Hevosen omistajat olivat myös läsnä.
Silloin mies tuli heidän luokseen, lankesi polvilleen heidän eteensä -
ja tunnusti. Koko kyläkunta sitten oli polvillaan itkussa, -
ja toiset kaulakkain, kun kaikki tunnustivat toisilleen syntejään.
Se oli ihmeellinen herätyksen hetki."
Myös tämmöinen kertomus on siellä kirjassa, -
kuinka pieni tyttö puhuu vanhemmilleen horrostilassa -
ja saa heidät herätykseen.
Isä hakee vihaisena 11-vuotiaan tyttönsä pois herätyskokouksesta.
Samalla viikolla tyttö meni horros- tilaan alkaen puhua vanhemmilleen:
"Rakkaat vanhemmat, te olette tähän asti ivanneet ja kironneet Helenaa,
mutta jos näkisitte, missä se nytkin on, -
niin ette suinkaan voisi niin tehdä.
Hän on kahden enkelin välissä ja hänellä on suuri kirja kädessään."
Helena oli todellakin parhaillaan toisessa kylässä kokouksessa, -
kun tämä nuori tyttö tätä puhui. Tyttö jatkoi: -
"Nyt Herra panee minut samaan asemaan kuin Helenan, -
että saatte omasta lapsestanne sitä nähdä."
Vanhemmat saivat herätyksen.
Koko kylä oli sitten alituiseen koossa tuon lapsen ympärillä -
kuullakseen hänen puhuvan horrostilassa.
Tytöstä tuli Helenan nuori apulainen tietyksi ajaksi.
Monesti Helena lähetettiin koteihin, -
joissa perheväki oli huonoissa väleissä.
Helenan horrospuheen kautta tuli ensin kaikille synnintunto, -
ja sitten kyynelsilmin pyydettiin toinen toisiltaan anteeksi.
Koteihin palautui rakkaus, joka oli vielä syvempää -
kuin oli koskaan aiemmin ollut.
Helena sai myös todella erikoisia näkyjä, -
joiden hän kertoo olleen yksityistä opetusta vain hänelle itselleen.
Näin hän kertoo: "Erityisiä horros- tiloja on useampina öinä -
toisella tunnilla. Ne ovat minulle yksityisesti annettuja opetushetkiä
Ihmisten kuullen ei anneta puhua semmoista, mitä ei ole Raamatussa.
Minulle opetushetkenä kuitenkin näytettiin tarkemmin, -
mistä mikin opetuskohta on lähtenyt.
Horrostilassa on minulle näytetty ihmisiä, -
usein minulle aivan tuntemattomiakin, -
joita minun pitää esirukouksessa kantaa Herran eteen.
Niitä on Pietarin kaupunkia myöten. Joku on ollut Amerikassakin.
Ne ovat sitten pitkin päivää ja useita päiviä mielessä."
Helena kertoo koskettavasti yksimielisyyden siunauksesta.
"Eilen, kun oli pappilassa jotenkin yksimielisiä koolla n. 20 henkeä, -
oli siinä erityisempi näky.
Ensin näin huoneessa suuren enkelijoukon, -
ja sitten vietiin katsomaan, miten Isällä on tästä suuri ilo.
Monta kertaa, jos on läsnä semmoisia ihmisiä, jotka eivät usko, -
niin minulle ilmoitetaan, että jos ei olisi sitä ja sitä ihmistä, -
niin annettaisiin tulla semmoinen ilonhetki, -
että kaikki uskovaiset sydämet olisivat vähällä pakahtua ilosta.
Jos kuitenkin on yksikin vastahenki, niin ei anneta.
Anteeksiannon välttämättömyydestä Helena sai useasti -
vahvan opetuksen itselleen. Hän kertoo eräästä tilanteesta näin: -
"Olin kiusaantunut Mattiin eli aviomieheeni eräästä asiasta -
enkä mennyt sopimaan, vaikka minulle muistutus tuli.
Kun menin horrostilaan, niin enkeli sanoi, -
että sinun on tehtävä sovinto Matin kanssa.
Muuten et pääse puhumaan Sanaa.
Kiukkuisella sydämellä ei saa puhua armon sanaa.
Tämän nuhteen perästä herätettiin minut ylös, -
ja minun piti paikalla Matille tehdä sovinto ja pyytää anteeksi.
Sitten nukuin uudestaan ja sain puhua muille."
Kirjasta Eräs meidän ajan Profeetta löydämme montakin kertomuskohtaa, -
joissa kerrotaan, kuinka Helena otti todella vakavasti -
Jumalan Sanan kehotukset.
Hän mm. monessa kohtaa itse sanoi, kuinka ehtoollinen oli jaettava -
ja vastaanotettava sydämen syvällä kunnioituksella.
Kotimaa-lehdessä oli kerran kirjoitus -
Helenan elämästä ja tapahtumista.
Kerrotaan, että eräs 4-henkinen perhe tuli uskoon, -
kun tuo kertomus luettiin. 4-vuotias tyttö sai -
erityisen tunteen Jeesuksesta ja kävi puhumaan siitä lapsilaumassa, -
josta moni tuli herätykseen.
Otan esiin erään Helenan kehotuspuheen, -
joka on otsikoitu "Tule sisään armon valtakuntaan".
"Älä anna sielunvihollisen itseäsi vietellä, -
ettei sinulla ole tarvetta tulla sielunystävän Jeesuksen luo.
Etkö tunne, että Hän Henkensä kautta kolkuttaa sydämesi ovelle?
Vielä on autuuden päivä, mutta kuoleman perästä on kurjuus edessä.
Kyllä silloin kaikki parannuksen tekisivät, mutta voi...!
Ei silloin käy Herran Jeesuksen suloinen ääni korviisi.
Katso, koska Herran ääni sinulle nyt kuuluu, -
siksi anna, rakas ystävä, sydämesi Herran Jeesuksen huoneeksi.
Herran pyhä Sana on annettu sinulle että itse saat sitä ensin viljellä -
ja sitten tarvitsevalle jakaa.
Kun Hän on antanut sinulle pyhän Sanansa, -
oletko sitä käyttänyt tarpeeseesi ja tullut siitä itse ravituksi -
ja elämään valkeuden lapsena?
Oletko tullut näkemään, kuinka sinun tulee rakastaa lähimmäistäsi, -
koska Hän on antanut sinulle Sanan valon?
Älä luule, että yksikään hyvä työ tulisi sinulle ansioksi.
Ei mitään ole muuta turvaa, kuin Jeesuksen Kristuksen ansio.
Hänen viaton kuolemisensa, kärsimisensä ja pyhä verensä, -
se on ansio. Se on armosta otettava vastaan uskon kautta.
Helenan kautta tuli paljon vahvaa varoitusta synnistä.
Voi, kuinka meidänkin ajassamme tätä puhetta tarvittaisiin!
Helena on sanonut näin: "Jos tahdot yhtäkään syntiä rakkaana pitää, -
ettet sitä vielä tahdo heittää pois sydämestäsi, vaan vielä säilyttää, -
niin katso, yksikin synti vie kadotukseen.
Vaikka Hän on rakas ja armollinen, niin että kaikki saavat -
Hänen kauttaan armon, niin älä luule, -
että se sitten tulee niillekin, jotka tahtovat synnissänsä vaeltaa -
ja pahuudesta pahuuteen juosta lavealla tiellä."
Ristin kantamisesta Helena kertoo:
"Mutta Herra tahtoo sinulle kirkastaa, -
että Hän on antanut sinulle ristin, että kuolettaisit turmelustasi, -
että tuntisit ristiä kantaessasi Hänen rakkauttaan.
Hän on sinua rakastanut ja tahtoo kirkastaa, että tuntisit armon."
Parannuksenteosta ja pyhityksestä Helena opettaa: -
"Uskolla vaan käydään katselemaan Kristusta, -
mutta katso, mitä vielä puuttuu.
Onko sydämessä tullut synnin hylkäämistä -
ja jokapäiväistä itsensä kieltämistä?
Kilvoitusta hengellisessä asiassa, että voisi hengen miekalla sotia -
lihansa himoja, omaa turmeltua tahtoansa ja saatanan ääntä vastaan, -
joka huutaa maailman kautta?
Niissä mennään paljon, paljon oman järjen ja lihan myötä.
Voi surkeata sellaista parannuksentekoa!
Siinä vaan päältä puetaan, mutta sisältä jää ontoksi.
Herra ei kuitenkaan katso päällyspukua, -
kuinka käyttäydyt maailman keskuudessa.
Hän tahtoo katsoa, kuinka vaellat Hänen edessään.
Oletko vilpitön? Näetkö kaikki henkivalossa, ei vain törkeät työt?
Perkelekin antaa voimaa, jos saa töihinsä ja sallii, -
että jostakin synnistä pois itsensä kieltää, -
niin kuin hurmahenkisestä menosta -
ja törkeästä ulkonaisesta synninharjoituksesta.
Siksi rakas Vapahtajani itse sanoo, ettei Hän tullut lakia -
eikä profeettoja päästämään vaan täyttämään.
Me emme saa synnissä vapaa- ehtoisesti vaeltaa ajatellen, -
että Herra on koko lain täyttänyt ja nyt päästänyt irti laista, -
ettei meidän tarvitse noudattaa Hengen lakia eikä Jumalan 10 käskyä.
Luulousko on niin petollinen. Katso, siinä ihminen vielä riehuu -
ja riemuitsee - siinä luulouskossa.
Siinä ihmisessä täytyy olla itsessään sellainen usko, -
ettei ole saanut Jeesuksen Kristuksen kautta -
ja Hänen haavainsa kautta imeä pyhyyttä sydämeensä.
On sellaisia, jotka eivät enää syntisurussa saa käydäkään.
Se ei ole oikein. Hengellinen ylpeys voi olla siinä.
Entiset pyhät eivät kauan saaneet olla Kirkastusvuorella."
Nöyryydestä Helena opettaa: -
"Meidän tulee uudestaan syntyä Hengen kautta -
ja saada Kristuksen mieli, joka meitä opettaa, -
niin että olemme nöyrät ja itsessämme mitättömät.
Ettemme ole korskeat, vaan aina ja joka hetki katsomme Kristukseen.
Rakkaan Vapahtajan esimerkki vaatii käymään rukoilemassa -
kaikkien korven ämmäin kanssa. Hän tuli haisevaisten tykö.
Niin tulee meidän mennä eikä katsoa, -
että tuo on liian halpa paikka."
Ja jälleen Helena opettaa parannuksesta: -
"Semmoista Vapahtajaa tarvitse, jonka kylki on lävistetty -
ja ruumis haavoja täyteen lyöty.
Käykää alastomana Herran Jeesuksen tykö, että Hän saa syntinne pestä."
Helena puhuu kirjassa Eräs meidän ajan Profeetta -
useasti Taivaan ihanuudesta. Eräässäkin kohtaa hän sanoo näin: -
"Siinä minulle näytettiin Taivaan ihanuus.
Siellä oli niin kuin kilpailu siitä, -
mikä ylistysvirsi otettaisiin.
Kun Taivaassa pannaan oikein ilolaulu soimaan, -
niin se vaikuttaa jokaisessa Hen- gessä syntyneessä Jumalan lapsessa.
Esimerkiksi kerran sanoi eräs kalastaja -
myrskyn kautta saareen joutuneena saaneensa siellä suuren ilon, -
että oli kuin Taivaassa.
Millainen on uskovaisen ilo? Siitä Helena kertoo näin: -
"Se on semmoinen, jota ei voi mikään ryöstää, -
ei tämän maailman murheet ja huolet.
Mitä enemmän maailma ahdistaa uskovaista, -
sitä syvemmältä hänen tarvitsee etsiä Herraa, -
ja Herra antaa itsensä löytää.
Ja hän pääsee iloitsemaan Herrassa. Se on maailman lapselta tuntematon.
Täällä sitä saa pisaroittain maistaa."
Helena tiesi muistakin horrospuhujista -
ja oli näyssä saanut ymmärtää, -
että hän oli Anna Rogelin yhden sisaruksen jälkeläinen.
Hän kertoo näin: "Muista horrospuhujista Anna Rogel, -
hänen jälkeensä kaksi heikompaa, sitten Karoliina Utriainen.
Kaikkiaan on oleva 12. Viisi on jo kuollut, Helena on yhdeksäs."
Keihin lie Helena viitannut näillä nimeltä mainitsemattomilla?
Helenalla oli paljon sairauksia. Kesällä 1907 hän sai halvauksen.
Suukin vetäytyi toiselle puolelle kasvoja.
Helena kirjoitti kirjeen, ettei voi tulla erääseen kokoukseen.
Horrostilassa hän sai nuhteen tuosta kirjeestä, -
ja puolessa tunnissa halvaustila parantui.
Helena pomppasi ylös lankomies Pekon eteen sanoen: -
"Kun on Herra hyvä ja vakaa, niin Hän saattaa syntiset tielle."
Tämä kohta löytyy Psalmista 25:8.
Pekko, kova Jumalan kieltäjä, säikähti tuota tilannetta, -
tuli uskoon ja alkoi lukea Raamattua.
Helenan rukouksen kautta parantui monia sairaita.
Myös riivattuja vapautui.
Syyskesällä 1908 oli toisessa pitäjässä merkillinen tapaus.
"Minua oli käsketty sinne horrostilassa ja näytetty, -
että tämä on samassa tilassa kuin ennenkin olivat ne, -
joilla oli mykkyyden henki ja olivat pirulta riivattuja.
Oli neuvottu, miten oli meneteltävä: -
"Ensin on pidettävä rukoukset kaikkien kuullen, -
sitten vietävä sairas erityiseen huoneeseen, -
ja luettava tuo rukous: 'Oi, Sinä kaikkein armollisin' -
ja pantava hänet polvilleen, laskettava kädet hänen päälleen -
sekä luettava Isä meidän ja Herran siunaus.
Ja vaikka kumma tulee ja kauhistus, niin älä pelkää. Ei se mitään voi."
Helenan tehtyä saamansa kehotuksen mukaan -
rukoiltava mies mm. rääkkyi ja mankui kauhealla tavalla.
Miestä paiskottiin kuin kaatumatautista, -
ja mies röhkäisi hyvin ilkeästi.
Lopulta mies meni polvilleen käsien varaan ollen liikkumatta hiljaa.
Miehen vaimo auttoi Helenaa, ja mies nostettiin sänkyyn.
Oltuaan siinä äänettömänä monta tuntia mies lopulta sanoi: -
"Kun se perkeleen joukko läksi, se tie niin paljon painui alas, -
ja meidän liiterin seinän ne mennessään löivät alas -
ja kärryt työnsivät ulos." Kun vaimo meni katsomaan, -
niin liiterin seinä oli maassa ja kärrit nurin ulkona.
Kun katselemme Helenan opetusten ja toiminnan kokonaisuutta, -
niin löydämme monia seikkoja, jotka puoltavat sitä, -
että Helena toimi Herran Jeesuksen lähettämänä työssään.
Raamatussa sanotaan: "Hedelmästään puu tunnetaan."
Erityisesti Kaakkois-Suomeen syntyi osaltaan Helenan toiminnan kautta -
laaja ja syvällisesti vaikuttava herätys, -
joka näkyy yhä mm. Parikanniemisäätiön toiminnassa -
ja alueen hengellisyydessä muutenkin.
Eräs meidän ajan Profeetta -kirjan sanoma huokuu Jumalan pyhyyttä.
Se korostaa Raamatun totuudel- lisuutta, herättää parannukseen, -
evankelioimiseen ja lähimmäisen rakkauteen.
Moni on saanut kirjasta herätteen ja voimaa hengelliseen työhön.
Helena ei korottanut itseään, -
vaan piti itseään pienenä Herran palvelijana -
ja oli altis rukoilija. Hän eli jatkuvassa köyhyydessä -
eikä kerännyt itselleen omaisuutta hengellisen työn kautta.
Monia puhuttelee se, miksi Helenalla täytyi olla -
niin paljon sairautta ja kärsimystä.
Miksi hänen kutsumuksensa oli niin kova?
Tutkikaamme Raamatusta, millaista oli Jobin elämä -
ja millainen oli Jeremian ja Jesajan kutsumus.
Löydämme niistä paljon samankaltaisuutta.
Viimeisistä koko Suomea liikuttaneista herätyksistä on jo kulunut -
useampi vuosikymmen.
Olisiko jo aika herätyksen tulla -
ja vavahduksen käydä yli koko Suomenmaan?
Rukoilkaamme yhdessä.
Herra Jeesus Kristus, armahda meitä.
Anna meille meidän syntimme anteeksi.
Anna anteeksi Suomen kansalle sen synnit.
Anna anteeksi jumalaton elämä.
Herra, anna anteeksi Sinun Sanasi väheksyminen.
Herra, anna meille jälleen herätyksen ajat.
Anna parannuksenteon ajat ja armon löytymisen ajat.
Anna ne ajat, että Herran Jeesuksen siunaus ja tunteminen -
tulee koko maan ylle.
Isä, Jeesuksen nimessä ja sovinto- veressä tätä pyydämme. Aamen.
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudussa näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Maan hyvän on se kaltainen, -
ken Sanan kuulee ja uskoo sen.
Ja sydämessään säilyttää -
kantaen hyvää hedelmää.
Aina hän pysyy Sanassa...
Tekstitys: Tuula-Riitta Virrankare